
Κέρκυρα, 30 Μαΐου 2026
ΔΕΛΤΙΟ ΤΥΠΟΥ
Σύλληψη -4- ατόμων για κατοχή ναρκωτικών ουσιών σε Λευκάδα, Κεφαλονιά και Ζάκυνθο
Τέσσερις συλλήψεις πραγματοποιήθηκαν, το τελευταίο 24ωρο, κατά τη διάρκεια στοχευμένων ελέγχων, από αστυνομικούς Υπηρεσιών σε Λευκάδα, Κεφαλονιά και Ζάκυνθο, για κατοχή ναρκωτικών ουσιών.
Ειδικότερα, στη Λευκάδα αστυνομικοί της Ομάδας Δίωξης Ναρκωτικών του Τμήματος Δίωξης και Εξιχνίασης Εγκλημάτων Λευκάδας, προχώρησαν στη σύλληψη 33χρονου ημεδαπού, καθώς διαπιστώθηκε να κατέχει ποσότητα ακατέργαστης κάνναβης βάρους -14,7- γραμμαρίων.

Στη Ζάκυνθο, αστυνομικοί της Ομάδας ΔΙ.ΑΣ., συνέλαβαν δύο αλλοδαπούς, ηλικίας  19 και 27 ετών, για κατοχή μικροποσότητας ακατέργαστης κάνναβης και κοκαΐνης, αντίστοιχα.  

Τέλος, στην Κεφαλονιά, αστυνομικοί της Ομάδας Πρόληψης και Καταστολής Εγκληματικότητας (Ο.Π.Κ.Ε.), εντόπισαν και συνέλαβαν 41χρονο αλλοδαπό, καθώς στην κατοχή του, μεταξύ άλλων, βρέθηκε και κατασχέθηκε μικροποσότητα ακατέργαστης κάνναβης. 

Οι συλληφθέντες οδηγήθηκαν στις κατά τόπον αρμόδιες Εισαγγελικές Αρχές. 
Τέλος φόρμας

